Bapikia Kritis

Bapikia Kritis adolah caro bapikia manusia untuak marespon urang lain dengan manganalisis fakta untuak mambantuak panilaian. Subjeknyo kompleks, jo ado babarapo defenisi yang babeda menyangkuik konsep iko, yang umumnyo mancangkup analisis rasional, skeptis, indak bias, atau evaluasi bukti faktual. Pado dasarnyo, bantuak bapikia kritis adolah pamikiran mandiri, pendisiplinan diri, pamantauan diri, jo koreksi diri. Bapikia kritis mangandalkan pasatujuan tahadok standar kaunggulan yang ketat jo panggunoan nan batua. Iko mamparalukan komunikasi nan efektif jo kamampuan pemecahan masalah sarato komitmen untuak mangatasi egosentrisme dan etnosentrisme.

Sijarah 
Catatan paliang awal tentang pamikiran kritis adolah ajaran Sokrates nan dicataik dek Plato. Iko tamasuk bagian dalam dialog awal Plato, yang mano Sokrates ikuik sato jo badebat babarapo urang tentang masalah etika sarupo panyataan apokah batua dek Socrates untuak malarikan dari panjaro. Para filsuf mampatimbangkan jo maranuangkan patanyoan iko jo sampai pado kasimpulan "malarikan diri" nan malanggar sado hal nan inyo pacik dek nan labiah tinggi dari dirinyo surang: yaitu hukum Athena jo suaro pamandu nan diklaim Sokrates denga.

Sokrates manetapkan fakta bahaso sasaurang indak dapek bagantung pado mereka nan "bawenang" untuak mampunyoi pangetahuan jo wawasan nan elok. Inyo manunjuakkan bahaso urang mungkin mampunyoi kakuasaan jo posisi tinggi, namun sangaik binguang jo irasional. Sokrates bapandapek bahaso bagi saurang individu untuak mampunyoi kahidupan nan elok atau mampunyoi kahidupan nan layak untuak dijalani, inyo harus manjadi pananyo nan kritis jo mampunyoi jiwa nan interogatif. Inyo manatapkan pantiangnyo mangajukan patanyoan mandalam nan manyalidiki secaro mandalam ka dalam pamikiran sabelum kito manarimo gagasan sabagai sasuatu nan layak dipacayo. 

Sokrates manatapkan pantiangnyo "mancari bukti, mamareso panalaran jo asumsi dengan cermat, manganalisa konsep dasar, jo manalusuri implikasi indak hanyo dari apo nan dikatokan tetapi juo dari apo nan dikarajokan". Metode patanyoannyo kini dikenal sabagai "Patanyoan Sokrates" jo marupakan strategi pengajaran bapikia kritis nan paliang takenal. Dalam mode patanyoannyo, Sokrates manyoroti parlaunyo bapikia untuak kajalean jo konsistensi logis. Inyo mangajukan patanyoan kapado urang-urang untuak mangungkapkan pamikiran irasional mereka atau kurangnyo pangatahuan nan dapek diandalkan. Sokrates manunjuakan bahwa mampunyoi otoritas indak manjamin pangatahuan nan akurat. Inyo manetapkan matode mampatanyokan kayakinan, mamreso asumsi jo taliti dan mangandalkan bukti jo alasan nan masuak aka. Plato mancatat ajaran Sokrates jo manaruihkan tradisi bapikia kritis. Aristoteles jo skeptis Yunani barikuiknyo manyampurnakan ajaran Socrates, manggunokan pamikiran sistematis jo mangajukan patanyoan untuak mamastikan sipaik sabananyo dari realitas di lua caro hal-hal nan muncua dari pandangan sakileh.

Sokrates manatapkan agenda untuak tradisi bapikia kritis, yaitu untuak sacaro reflektif mampatanyokan kayakinan jo panjalehan umum, jo hati-hati mambedakan kayakinan nan masuak aka jo logis dari nan—betapapun menariknyo egosentrisme asli kito, betapapun mereka malayani kapantiangan pribadi kito, betapapun nyamannyo, atau manghibua mereka mungkin—kurangnya bukti nan mamadai atau landasan rasional untuak manjamin kayakinan.  

Bapikia kritis digambarkan dek Richard W. Paul sabagai garakan dalam duo galombang (1994). "Galombang peartamo" dalam bapikia kritis acok disabuik sabagai 'analisis kritis' nan jelas, yaitu pamikiran rasional nan malibatkan karitik. Rinciannyo bavariasi di antaro mereka nan mandefinisikannyo. Menuruik Barry K. Beyer (1995), bapikir kritis bararti mambuek panilaian nan jeleh jo baralasan. Salamo proses bapikir kritis, ide-ide harus baralasan, dipikiakan jo caro elok, jo dinilai. Dewan Nasional AS untuak Kaunggulan dalam Bapikir Kritis mandefinisikan bapikir kritis sabagai "proses disiplin intelektual sacara aktif jo tarampil mangkonseptualisasikan, manerapkan, manganalisis, mansintesis, atau mangevaluasi informasi nan dikumpuakan dari, atau dihasiakan dek, pangamatan, pangalaman, refleksi, panalaran, atau komunikasi, sabagai panduan untuak kayakinan jo tindakan".

Pangartian

Sacaro tradisional 
Sacaro tradisional, bapikia krisis alah didefenisikan sacaro baragam sabagai barikuik:

 "Proses mangonseptualisasikan, manerapkan, manganalisis, manyensintesis, jo mangevaluasi informasi secaro aktif jo tarampil untuak mancapai sebuah jawaban atau kasimpulan".
 "Pamikiran disiplin nan janiah, rasional, bapikiran tabuka, jo diinformasikan dek bukti".
 "Panilaian nan batujuan jo mangatur diri surang nan manghasilkan interpretasi, analisis, evaluasi, jo kasimpulan, sarato panjaleh tentang paretongan bukti, konseptual, metodologis, kriteriaologis, atau kontekstual nan manjadi dasar panilaian itu".
 "Tamasuak komitmen untuak manggunoan aka dalam parumusan kayakinan kito".
 "Katarampilan jo kacandarungan untuak ikuik sato dalam suatu kagiatan jo skeptisisme reflektif" (McPeck, 1981)".
 Bapikia tentang pamikiran sasaurang jo caro nan dirancang untuak mangatua jo mampajaleh, maningkekan efisiensi, jo manganali kasalahan jo bias dalam pamikirannyo Surang. Bapikia kritis indak bararti bapikia 'kareh', jo juo indak diarahkan untuak pamacahan masalah (salain 'maningkekan' pamikiran surang). Bapikia kritis diarahkan ka dalam yang bamukasuik mamaksimalkan rasionalitas si sipamikia. Sasaurang indak manggunokan pamikiran kritis untuak mamacahkan masalah, malainkan untuak maningkekan proses bapikianyo.
 "Panilaian badasarkan evaluasi analitis nan cermat".
 "Bapikia kritis adolah jiniah pola bapikir nan manuntuik urang untuak reflektif, jo memperhatikan caro maambiak kaputusan nan mamandu kayakinan jo tindakan mereka. Bapikia kritis mamungkinkan urang untuak manyimpuakan jo lebiah banyak logika, mamproses informasi nan canggih jo maliek babagai sisi masalah sahinggo inyo dapek manghasiakan kasimpulan nan lebiah solid".
 Bapikia kritis mampunyoi tujuah ciri-ciri kritis, yaitu nio tau taruih, bapikiran tabuka tahadok sisi nan babeda, mampu bapikia sistematis, analitis, gigiah tahadok kabanaran, pacayo diri tentang pamikiran kritis itu sendiri, jo nan terakhir, manjadi dewasa.
 Meskipun bapikia kritis dapek didefinisikan dalam babarapo caro nan babeda, ado kasapakatan umum dalam komponen utamanyo —kainginan untuak mancapai hasia nan mamuehkan, jo iko harus dicapai jo pamikiran rasional caro nan digerakkan dek hasia. Halpern bapikia bahwa bapikia kritis partama-tamo malibatkan kamampuan nan dipalajari sarupo panyalasaian masalah, paretongan, jo panerapan probabilitas nan berhasil. Iko juo tamasuak kacenderungan untuak talibat dalam proses bapikir. Baru-baru iko, Stanovich pacayo bahwa tes IQ modern hampia indak dapek mangukua kamampuan bapikia kritis.
 "Bapikia kritis pado dasarnyo adolah pandekatan mapatanyokan, manantang pangatahuan jo kabijaksanaan nan dirasokan. Iko malibatkan ide-ide jo informasi dari posisi objektif jo kamudian mampatanyokan informasi iko dalam terang nilai-nilai kito surang, sikap jo filosofi pribadi".

Sacaro panalitian 
Para sarjana pamikiran kritis kontemporer alah mampalaweh pamikiran kritis dalam definisi tradisional. Iko tamasuak kualitas, konsep, dan proses seperti kreativitas, imajinasi, penemuan, refleksi, empati, pengetahuan penghubung, teori feminis, subjektivitas, ambiguitas, dan indak bakajalehan. Babarapo defenisi bapika kritis mangacualikan praktik subjektif iko.

Pangartian dek Ennis 

 Manuruik Ennis, “Bapikir kritis adolah proses pandisiplinan intelektual untuak tarampil mangkonseptualisasikan, manerapkan, manganalisis, mansintesis, jo/atau mangevaluasi informasi nan dikumpuakan dari, atau dihasiakan dek, pangamatan, pangalaman, refleksi, panalaran, atau komunikasi, sabagai panduan pado kayakinan jo tindakan". Definisi dek Ennis iko sangaik disatujui dek Harvey Siegel, Peter Facione, jo Deanna Kuhn.
 Manuruik definisi Ennis, bapikir kritis mamparalukan banyak paratian jo fungsi otak. Katiko pendekatan bapikir kritis diterapkan pado pandidikan, iko mambantu utak siswa bafungsi lebiah elok jo mamahami teks sacara babeda.
 Bidang studi nan babeda mungkin mamaralukan jiniah pamikiran kritis nan berbeda. Bapikia kritis maagiah lebia banyak suduik jo perspektif pado materi nan samo.

Pangartian dek National Council for Excellence in Critical Thinking 
Pado tahun 1987, dalam pamaparannyo di Annual International Conference on Critical Thinking and Education Reform ke-8, Michael Scriven jo Richard Paul manjalehan kalau bapikia kritis malibatkan proses nan secara aktif jo penuah kamampuan untuak mambuek konsep, manerapkan, manganalisis, manyarikan, jo mangamati sabuah masalah nan didapek ataupun diciptakan dari pangamatan, pangalaman, komunikasi jo lain sabagainyo.

Ado duo komponen nan mambantuak kamampuan bapikia kritis, yaitu:

 Kamampuan untuak manghasiakan jo mamproses informasi atau kapicayoan.
 Kabiasaan, jo badasarkan komitmen intelektual.

Pangartian dek Edward Glaser 
Dalam seminar pandidikan jo pamikiran kritis pado tahun 1941, Edward Glaser manjalehan tigo hal yan nalibat at dalaa pambentukaa kemampuaapiiia kr kritis.

 Pamahaman bapikia santun untuak satiok pamasalahan nan tibo, nan ado pado rentang pangatahuan nan diponyoi dek inyo.
 Pangetahuan jo kaingintahuan.
 Kamampuan-kamampuan lain untuak manerapkan kamampuan bapikia.

Etimologi jo asa-usua 
Dalam istilah bapikia kritis, kata kritis barasal dari kato Yunani yaitu κριτικός (kritikós) yan ang aroinya "kritik/kritis", nan diidentifikasi sabagai kapasitas intelektual jo sarana untuak "mangakimi", "mangakimi", "manilai", jo "mampu mambedakan". Aka intelektual kritis samo kunonyo jo etimologinyo, yang mano dapek dilacak, pado akhianyo, ka praktiak pangajaran jo visi Socrates pado 2.500 tahun yang lal,unan  aeaemukanjo  aetode aenaelidikan artanoyan bahwa orangin ak dapek sacaro rasional mambatuakan klaim pacaya diri mereka tahadok pangatahuan.

Fungsi 
Barikuik adolah daftar katarampilan bapikia kritis inti nan maliputi observasi, interpretasi, analisis, inferensi, evaluasi, panjalasan, jo metakognisi. Manuruik Reynolds (2011), individu atau kalompok nan talibaik dalam caro bapikia kritis nan kuek mampu mamberikan patimbangan untuak manatapkan, misalnyo:

 Bukti malalui kanyataan.
 Katarampilan konteks untuak mangisolasi masalah dari konteks.
 Kriteria nan relevan untuak mambuek panilaian jo elok.
 Metode atau teknik nan balaku untuak mambantuak panilaian.
 Konstruksi teoretis nan dapek diterapkan untuk mamahami masalah dipatanyoan yang elok.
Salain mampunyoi katerampilan bapikia kritis nan kuek, sasaurang harus siap untuak talibaik dalam masalah jo kaputusan manggunokan katerampilan tasabuik. Bapikir kritis indak hanyo manggunokan logika, tapi juo manggunokan kriteria intelektual nan lueh sarupo kajalehan, kredibilitas, akurasi, presisi, relevansi, kadalaman, kaluasan, signifikansi, jo kaadilan.

Bapikia kritis mambutuahkan kamampuan untuak:

 Kenali masalah jo tamukan caro nan bisa dipakai untuak mangatasi masalah itu.
 Mamahami pantiangnyo prioritas jo urutannyo dalam pamacahan masalah.
 Mangumpuakan jo manyusun informasi takaik (relevan) Kenali asumsi jo nilai nan indak dinyatokan.
 Mamahami jo meaggunokan bahaso jo akurasi, kajalehan, jo katajaman.
 Manafsirkan data, manilai bukti jo mangevaluasi argumen.
 Mangenali kabaradoan (atau indak adonyo) hubungan logis antaro proposisi.
 Maambiak kasimpulan jo generalisasi nan dibatuakan Uji kasimpulan jo generalisasi di mano sasaorang tibo.
 Marekonstruksi pola kayakinan sasaurang badasarkan pangalaman nan labiah lueh.
 Maagiah panilaian nan akurat tentang hal-hal jo kualitas tatantu dalam kahidupan sahari-hari.
Alhasil: “Suatu usaho nan gigiah untuak mamareso satiok kapicayoan atau bantuak pangatahuan nan diduga badasarkan bukti nan mandukuang atau manyangkalnyo jo kasimpulan lebiah lanjuik nan manjadi kacandrungannyo“.

Karakteristik 
Dalam artikel Using writing to develop and assess critical thinking. Teaching of Psychology, Wade manjalehan bahaso ado dalapan karakteristik dalam bapikia kritis, sabagai barikuik:

 Kagiatan dalam marumuskan patanyoan.
 Malakukan pambatasan masalah.
 Manguji data-data nan didapek.
 Manganalisis babagai pandapek nan bias.
 Maelakan patimbangan nan sangaik emosional.
 Maelakan panyadaranaan nan balabihan.
 Mampatimbangkan babagai interpretasi.
 Mantaloransi ambiguitas.

Kabiasaan atau ciri-ciri pikiran 
Kabiasaan bapikia nan mancirikan sasaurang nan sangaik candrung bapikia kritis mancangkup kainginan untuak mangikuti alasan jo bukti ka mano pun inyo mangarah, pandekatan sistematis untuak panyalasaian masalah, raso ingin tahu, sikap adia, jo kapicayoan diri dalam panalaran.

Menuruik analisis definisi dek Kompf samo Bond (2001), bapikia kritis malibatkan pamacahan masalah, paambiak kaputusan, metakognisi, rasionalitas, pamikiran rasional, panalaran, pangetahuan, kacerdasan, jo juo komponen moral sarupo pamikiran reflektif. Dek karano itu, para pamikia kritis paralu mancapai tingkek kadewasaan dalam pakembangannyo, mampunyoi sikap tatantu sarato saparangkaik katarampilan nan diajakan.

Ado postulat dek babarapo panulih bahwa kacendrungan dari kabiasaan bapikia harus dianggap sabagai kabajikan untuak manunjuakan karakteristik seurang pamikia kritis. Kabajikan intelektual iko adolah kualitas etis nan mandorong motivasi untuak bapikia jo caro tatantu menuju kaadaan tatantu. Namun, kabajikan-kabajikan iko juo alah dikritik dek para skeptis, nan bapandapek bahwa ado kakurangan bukti untuak dasar mental spesifik nan manyebabkan pamikiran kritis.

Bacaan lanjutan

Buku 

 
 Damer, T. Edward. (2005) Attacking Faulty Reasoning, Edisi ke-6, Wadsworth. .
 Dauer, Francis Watanabe. Critical Thinking: An Introduction to Reasoning, 1989, .
 Fisher, Alec and Scriven, Michael. (1997) Critical Thinking: Its Definition and Assessment, Center for Research in Critical Thinking (Inggris)/Edgepress (AS). .
 Hamby, B.W. (2007) The Philosophy of Anything: Critical Thinking in Context. Kendall Hunt Publishing Company, Dubuque Iowa. .
 Vincent F. Hendricks. (2005) Thought 2 Talk: A Crash Course in Reflection and Expression, New York: Automatic Press / VIP. .
  (alias Weaponized Lies: How to Think Critically in the Post-Truth Era).
 Moore, Brooke Noel and Parker, Richard. (2012) Critical Thinking. Edisi ke-10. Diterbitkan oleh McGraw-Hill. .
 Paul, Richard. (1995) Critical Thinking: How to Prepare Students for a Rapidly Changing World. edisi ke-4. Foundation for Critical Thinking. .
 Paul, Richard and Elder, Linda. (2006) Critical Thinking Tools for Taking Charge of Your Learning and Your Life, New Jersey: Prentice Hall Publishing. .
 Sagan, Carl. (1995) The Demon-Haunted World: Science As a Candle in the Dark. Ballantine Books. .
 Theodore Schick & Lewis Vaughn "How to Think About Weird Things: Critical Thinking for a New Age" (2010)  .
 Van Den Brink-Budgen, R (2010) 'Critical Thinking for Students', How To Books. .
 Whyte, J. (2003) Bad Thoughts – A Guide to Clear Thinking, Corvo. .
 David Carl Wilson (2020) A Guide to Good Reasoning: Cultivating Intellectual Virtues (2nd edition) University of Minnesota Libraries  Ebook   Creative Commons Attribution-Non-Commercial 4.0 International License, at https://open.lib.umn.edu/goodreasoning/.
 Zeigarnik, B.V. (1927). Pado tugas nan alah salasai jo nan alun salasai. Dalam tajamahan Bahaso Inggris. Disuntiang dek Willis D. Ellis; jo pangantar oleh Kurt Koffka. (1997). Sebuah buku sumber psikologi gestalt xiv, hlm. 403: ill.; 22 cm Highland, N.Y: Gestalt Journal Press. "Edisi Gestalt Journal Press iko adolah cetak ulang kato ka kato dari buku nan aslinyo ditabikan pado tahun 1938" – T.p. verso.  . .

Pasa 

 
 Facione, P. 2007. Critical Thinking: What It Is and Why It Counts – 2007 Update.
 Kompf, M., & Bond, R. (2001). Critical reflection in adult education. In T. Barer-Stein & M. Kompf(Eds.), The craft of teaching adults (hlm. 21–38). Toronto, ON: Irwin.
McPeck, J. (1992). Thoughts on subject specificity. In S. Norris (Ed.), The generalizability of critical thinking (hlm. 198–205). New York: Teachers College Press.

Twardy, Charles R. (2003) Argument Maps Improve Critical Thinking. Teaching Philosophy 27:2 Juni 2004.

Rujuakan